യുവാക്കളുടെ കൂട്ടായ്മയില് റോഡിലെ കുണ്ടും കുഴിയ്ക്കും പരിഹാരമായി നടുവണ്ണൂര്: യുവാക്കളുടെ കൂട്ടായ്മയില് റോഡിലെ കുണ്ടും കുഴിയ്ക്കും പരിഹാരമായി. സംസ്ഥാന പാതയില് നിന്ന് ആരംഭിക്കുന്ന കേളോത്ത് താഴ പെരവച്ചേരി റോഡിന്റെ 50 മീറ്ററോളം വരുന്ന ഭാഗം കോണ്ക്രീറ്റ് ചെയ്താണ് കുണ്ടും കുഴിയും നികത്തിയത്. നടുവണ്ണൂര് ഗ്രാമപഞ്ചായത്തിലെ അഞ്ചാം വാര്ഡിലുടെയാണ് ഈ റോഡ് കടന്ന് പോവുന്നത് പതിനഞ്ച് വര്ഷം മുന്മ്ബ് ടാര് ചെയ്ത ഈ റോഡ് പൊട്ടിപൊളിഞ്ഞിട്ട് കാല് നട യാത്രയ്ക്ക് പോലും ദുസ്സഹമായിരുന്നു. അധികാരികളുടെ ശ്രദ്ധയില്പ്പെടുത്തിയിട്ട് ഒരു നടപടിയുമുണ്ടാക്കതിലാണ് കേളോത്ത് താഴ എന്ന പേരില് രൂപീകരിച്ച വാട്സ്സപ്പ് കൂട്ടായ്മയുടെ നേതൃത്വത്തില് അന്പതോളം കുടുംബത്തില് നിന്ന് പണം കണ്ടെത്തിയത്. യു.പി. ബഷീര് കേളോത്ത്, വി. ശശി, എന്. വിപിന്ലാല്, പി.പി ശശി, കെ. ബിജീഷ് , വി.പി ദില് ജി, വി.പി ഷെവിന്ദ്, പി. രവീന്ദ്രന്, രവി ചന്തോട്ട് തുടങ്ങിയവര് നേതൃത്വം നല്കി.